  Туспуктэм: Алексей Арзамасцев Майя Бывальцева 2023-тӥ но 2024-тӥ аръёсы Удмуртиысь каръёсын ньыль кванториумъёс усьтозы. Со сярысь элькунлэн тӧроез Александр Бречалов «Мынам Удмуртие» телерадиокомпанилэн (12+) меӵак эфираз вераз. « Милям мобильной кванториум ужа, нош 2023-тӥ но 2024-тӥ арын Ижкарын, Глазкарын, Сарапулын, Воткаын стационарной кванториумъёс кылдозы » Александр Бречалов, Удмуртилэн тӧроез Пиналъёслы ватсаса тодон-валанъёс сётон сярысь вераськонэз азьланьтыса, улосвыллэн кивалтӥсез пусйиз, элькунын спортъя, туризмъя но шаертодонъя кружокъёсы 177 сюрс нылъёс но пиос ветло. 2022-тӥ арын эшшо 4 сюрс пиналъёс понна сыӵе луонлыкъёс кылдытыны малпало. Александр Бречаловлэн верамезъя, пиналъёслы азинскыны «Точка роста» центръёс туж юртто. Та дырлы элькунын 81 сыӵе центръёс усьтэмын ни, выль дышетскон арын эшшо 38 школаосын кылдозы. Тодэ вайытом, Ува ёросысь Нылга школаез 1-тӥ куарусёнлы рос-прос тупатъялозы. Тегъёс: Удмуртия Дышетон пиналъёс АлександрБречалов  